Р Е П У Б Л И К А   Б Ъ Л Г А Р И Я
ЧЕТИРЕДЕСЕТ И ТРЕТО  НАРОДНО СЪБРАНИЕ
КОМИСИЯ ПО ВЗАИМОДЕЙСТВИЕТО С НЕПРАВИТЕЛСТВЕНИТЕ ОРГАНИЗАЦИИ И ЖАЛБИТЕ НА ГРАЖДАНИТЕ 

Д   О   К   Л   А   Д 

ОТНОСНО: Законопроект за изменение и допълнение на Закона за достъп на обществена информация, № 502-01-33, внесен от Министерски съвет на 
29 април 2015 г.

									Работен вариант 
									За II гласуване

З  А  К  О  Н

за изменение и допълнение на Закона за достъп до обществена информация

(Обн. ДВ, бр.55 от 2000 г.;изм. и доп.,бр.1 от 2002г., бр.103 от 2005 г., бр.24, 30, 59 от 2006 г., бр.49 и 57 от 2007 г., бр.104 от 2008 г., бр.77 от 2010 г. и бр.39 от 2011г.)

Комисията подкрепя /не подкрепя/ подкрепя текста на вносителя за наименованието на закона.

§ 1. В чл. 2 се правят следните изменения и допълнения:
1. В ал. 3 думите „хартиен, електронен или друг“ се заменят с „материален“, а след думата „като“ се добавя „документ“ и се поставя запетая.
2. Създава се нова ал. 4:
„(4) Информацията по ал. 3, създадена след 1 октомври 2015 г., се поддържа и в електронен вид.“
3. Досегашната ал. 4 става ал. 5.

Предложение на народния представител Иван Вълков:
§1, т.2 с който се правят изменения в чл.2 да се измени така:
„2. Създава се нова ал.4:
„(4) Информацията по ал.3, създадена след 1 април 2016 г., се поддържа и в електронен вид.“

Комисията подкрепя /не подкрепя/ предложението.

§ 2. В чл. 3 ал. 4 се изменя така:
„(4) Организации от обществения сектор са субектите по ал. 1 и  ал. 2, т. 1.“

Комисията подкрепя /не подкрепя/ текста на вносителя за §2.

§ 3. В чл. 15 се правят следните изменения и допълнения:
1. В ал. 1:
а) в т. 2 след думата „правомощия“ се добавя „и текстовете на издадените от органа нормативни и общи административни актове“;
б) в т. 4 след думата „адреса“ се поставя запетая и се добавя „адреса на електронната поща“;
в) създават се т. 5-17:
„5. устройствен правилник и вътрешни правила, свързани с предоставянето на административни услуги на гражданите;
6. стратегии, планове, програми и отчети за дейността; 
7. информация за бюджета на администрацията, която се публикува съгласно Закона за публичните финанси;
8. информация за провеждани обществени поръчки – профил на купувача по чл. 22б от Закона за обществените поръчки;
9. проекти на нормативни актове заедно с мотивите, съответно – доклада и резултатите от общественото обсъждане на проекта;
10. уведомления за откриване на производството по издаване на общ административен акт по чл. 66 от Административнопроцесуалния кодекс, включително основните съображения за издаването на акта и формите и сроковете на участие на заинтересованите лица в производството;
11. реда и условията за достъп до обществена информация и за повторно използване на информация, съдържаща се в публичните регистри, информационни масиви и ресурси, включително – вътрешни правила за предоставянето, цени и формати, в които се поддържа информацията;
12. обявления за конкурси за държавни служители;
13. подлежащата на публикуване информация по Закона за предотвратяване и установяване на конфликт на интереси;
14. информация, която е публична, съгласно Закона за защита на класифицираната информация и актовете по прилагането му;
15. информацията по чл. 14, ал. 2, т. 1-3;
16. информацията, предоставена повече от три пъти по реда на тази глава;
17. друга информация, определена със закон.“
2. В ал. 2 след думата „информация“ се добавя „и за повторно използване на информация от обществения сектор“.
3. Създават се ал. 3 и 4:
„(3) Лицата по чл. 3, ал. 2, т. 1 периодично публикуват актуална информация за дейността си, съответстваща на информацията по ал. 1, т. 1, 4, 5, 6, 8, 11, 15, 16 и 17.
(4) Организациите от обществения сектор, включително обществени библиотеки (в това число и библиотеки на висши училища), архиви и музеи, публикуват всички условия за предоставянето на информацията за повторно използване на интернет страницата си и на портала по чл. 15г.“

Предложение на народния представител Иван Вълков:
В §3, т.1, б. „в“ с който  се допълва ч.15, ал.1 с нови т.5-17:
Т.7 да се измени така:
„7. Информация за бюджета и финансовите отчети на администрацията, която се публикува съгласно Закона за публичните финанси;“
Т.8 се изменя така:
„8. Информация за провеждани обществени поръчки, определена за публикуване в профила на купувача съгласно Закона за обществените поръчки;“
Т. 11 да се измени така:
„11. информация за упражняването на правото на достъп до обществена информация, реда и условията за повторно използване на информация, таксите по чл.41ж и форматите, в които се поддържа информацията;“ 
Т. 16 да се измени така:
„16. Информацията, предоставена повече от 3 пъти по реда на Глава трета.“

Комисията подкрепя /не подкрепя/ предложението.

Предложение от н.п. Атанас Мерджанов, Чавдар Георгиев, Филип Попов, Красимир Янков:

В §3, в чл.15 , ал.1, т.11 се изменя така: 
„11. утвърдени от Министерски съвет вътрешни правила за предоставянето, цени и формати, в които се поддържа информацията, предоставяна при условията и по реда на този закон;“

Комисията подкрепя /не подкрепя/ предложението.

§ 4. В чл. 15а се правят следните изменения и допълнения:
1. Алинея 2 се изменя така:
„(2) В секция „Достъп до информация“ на интернет страниците по ал. 1 се обявяват данните по чл. 15, ал. 1, т. 4 и годишните отчети по ал. 2, съществуващите вътрешни правила относно достъпа до обществена информация, включващи нормативите за разходите за предоставяне на достъп до информация и повторно използване на информация от обществения сектор, реда за достъп до публичните регистри, информационните масиви и ресурси, съхранявани от административните структури в системата на изпълнителната власт.“
2. Създават се ал. 3 и 4:
„(3) Всеки ръководител по чл. 15 ежегодно обявява списък на категориите информация, подлежаща на публикуване в интернет, за сферата на дейност на съответната администрация, както и форматите, в които е достъпна.
(4) Информацията по чл. 15 се публикува, съответно се обновява, в срок до три работни дни от приемането на съответния акт или от създаването на съответната информация, а ако актът се обнародва – в срок до три работни дни от обнародването, освен ако в закон не е определен друг срок.“

Предложение на народния представител Иван Вълков:
По §4, с  който се изменя чл.15а:
1.	Да се създаде т.1, с която да се допълни чл.15а, ал.1:
„1. В чл.15а, ал.1 след „системата на изпълнителната власт“ да се добави „и субектите по чл.3, ал.2, т.1“
2.	Предложението на вносителя по т.1 да стане т.2 и чл. 15а, ал.2 да се измени така:
„(2) В секция „Достъп до информация“ на интернет страниците по ал.1  се обявяват данните по чл.15, ал.1, т.4 и т.11 и годишните отчети по ал.2, съществуващите вътрешни правила относно достъпа до обществена  информация, нормативите за разходите за предоставяне на достъп до информация по чл.20, ал.2 и повторно използване на информация от обществения сектор по чл. 41ж, редът за достъп до публичните регистри, съхранявани от административните структури в системата на изпълнителната власт.“
3.	 Предложението на вносителя т.2 да стане т.3 и в чл.15а, новата ал.3 да приема следната редакция:
„(3) Всеки ръководител по чл.15, ал.1 ежегодно обявява актуализиран списък  на категориите информация, подлежаща на публикуване в интернет за сферата на дейност на съответната администрация, както и форматите, в които е достъпна.“

Комисията подкрепя /не подкрепя/ предложението.

§ 5. Създават се чл. 15б-15г:
„Чл. 15б. Всяка организация от обществения сектор ежегодно планира поетапното публикуване в интернет в отворен формат на информационните масиви и ресурси, които поддържа, достъпът до които е свободен. Публикуването на планираната информация се включва в ежегодните цели за дейността на съответната администрация по чл. 33а от Закона за администрацията и съответства на стратегическите документи.
Чл. 15в. (1) Администрацията на Министерския съвет създава и поддържа платформа за достъп до обществена информация.
(2) Платформата осигурява възможност за подаване на заявления за достъп до информация. 
(3) Всеки задължен субект по чл. 3, ал. 1 публикува на платформата по ал. 1 подадените чрез платформата заявления, решенията по тях и предоставената обществена информация.
Чл. 15г. (1) Администрацията на Министерския съвет създава и поддържа портал за отворени данни.
(2) Организациите от обществения сектор публикуват на портала по ал. 1 информацията по чл. 15б, достъпът до която е свободен.
(3) Редът и начинът за публикуване на информацията по ал. 2 се определят с наредба, приета от Министерския съвет.“

Предложение от н.п. Мартин Димитров и Петър Славов
В§5 чл.15в, ал.3 накрая точката се заменя със запетая и се добавя следният текст „при спазване на защитата на личните данни на заявителя съгласно Закона за защита на личните данни.“

Комисията подкрепя /не подкрепя/ предложението.

Предложение на народния представител Иван Вълков:
В §5 чл. 15б да придобие следната редакция:
Чл.15б(1) Всяка организация от обществения сектор ежегодно планира поетапното публикуване в интернет в отворен формат на информационните масиви и ресурси, които поддържа, достъпът до които е свободен.
(2) Органите на изпълнителната власт включват в ежегодните цели за дейността на съответната администрация по чл.33а от Закона за администрацията цели, свързани с осигуряване на поетапното публикуване в интернет на информационните масиви и ресурси по ал.1.
(3)Министерският съвет ежегодно приема списък с набори от данни, които да бъдат публикувани в отворен формат в интернет.

Комисията подкрепя /не подкрепя/ предложението.

Предложение на народните представители Атанас Мерджанов, Чавдар Георгиев, Филип Попов , Красимир Янков:
В §5, в чл. 15в се създава ал.4:
(4) В случай на отказ за предоставяне на достъп до обществена информация, решението се връчва и по реда на чл. 39.“

Комисията подкрепя /не подкрепя/ предложението.

§ 6. Създава се чл. 16а: 
„Чл. 16а. (1) Администрацията на Министерския съвет изготвя на всеки 3 години обобщен доклад относно наличието на информация за повторно използване, предоставяна от организациите от обществения сектор, условията, при които тя се предоставя, и практиките за правна защита. Организациите от обществения сектор ежегодно изпращат на Администрацията на Министерския съвет доклади за тези обстоятелства.
(2) Докладът се оповестява публично и се предоставя на Европейската комисия.“

Комисията подкрепя /не подкрепя/ текста на вносителя за §6.

§ 7.  В чл. 24 ал. 2 се изменя така:
„(2) Заявлението се счита за писмено и в случаите, когато е направено по електронен път на адреса на електронната поща по чл. 15, ал. 1, т. 4 или чрез платформата за достъп до обществена информация по чл. 15в. В тези случаи не се изисква подпис съгласно изискванията на Закона за електронния документ и електронния подпис.“

Комисията подкрепя /не подкрепя/ текста на вносителя за §7.

§ 8. В чл. 26, ал. 1 се правят следните изменения:
1. В т. 1 след думите „оригинал или копие“ се добавя „или чрез публичен общодостъпен регистър“.
2. В т. 3 думата „хартиен“ се заменя с „материален“.
3. Точка 4 се изменя така:
„4. копия, предоставени по електронен път, или интернет адрес, където се съхраняват или са публикувани данните.“

Комисията подкрепя /не подкрепя/ текста на вносителя за §8.

§ 9. В чл. 31 ал. 4 се изменя така:
„(4) При изрично несъгласие от третото лице в срока по ал. 1 съответният орган предоставя исканата обществена информация в обем и по начин, който да не разкрива информацията, която засяга интересите на третото лице.“
Комисията подкрепя /не подкрепя/ текста на вносителя за §9.

§ 10. В чл. 34, ал. 3 накрая се добавя „или се изпраща по електронен път, когато заявителят е поискал информацията да му бъде предоставена по електронен път и е посочил адрес на електронна поща“.

Комисията подкрепя /не подкрепя/ текста на вносителя за §10.

§ 11. В чл. 35 се създават ал. 3 и 4:
„(3) Когато заявителят е поискал достъпът до информация да му бъде предоставен по електронен път и е посочил адрес на електронна поща за получаването, органът изпраща на посочения адрес на електронна поща решението за предоставянето на достъп заедно с копие от информацията или интернет адреса, на който се съдържат данните. В тези случаи не се съставя протокола по ал. 2.
(4) Ако заявителят е променил адреса на електронната поща, без да е уведомил органа, или е посочил неверен или несъществуващ адрес, информацията се смята за получена от датата на изпращането й.“

Предложение на народния представител Иван Вълков:
В §11 Чл. 35, ал.3 изречение второ  да приеме следната редакция:
„В тези случаи не се съставя протоколът по ал. 2 и не се заплащат разходи по предоставянето.“

Комисията подкрепя /не подкрепя/ предложението.

Предложение от народните представители Атанас Мерджанов Чавдар Георгиев, Филип Попов , Красимир Янков:

Създава се § 11а
§ 11а В чл. 36 се правят следните изменения и допълнения:
1.	Досегашният текст става ал.1
2.	Създава се ал.2:
(2) Алинея 1 не се прилага, когато заявлението е подадено чрез платформата за достъп до обществена информация или електронен път.“

Комисията подкрепя /не подкрепя/ предложението.

§ 12. В чл. 37, ал. 1, т. 2 думите „няма негово изрично писмено съгласие“ се заменят с „то изрично е отказало“.

Предложение на народния представител Иван Вълков:
§12 Изменя се чл. 37, ал.1, т.2  със следната редакция: 
 В чл.37, ал.1, т.2 думите „няма негово изрично писмено съгласие за“ се заменят с „то изрично е отказало.“

Комисията подкрепя /не подкрепя/ предложението.

§ 13. В чл. 41а се правят следните изменения и допълнения:
1. Алинея 1 се изменя така:
„(1) Информацията от обществения сектор се предоставя във формат и на език, на който тя е събрана, съответно създадена, или в друг формат по преценка на организацията от обществения сектор и в отворен, машинночетим формат, заедно със съответните метаданни. Предоставянето на данните в отворен машинночетим формат се осъществява в съответствие с целите по чл. 15б. Форматът и метаданните в тези случаи съответстват на официалните отворени стандарти.“
2. В ал. 2 думата „събиране“ се заличава, думата „преработване“ се заменя с „адаптиране“, а след думата „изисква“ се добавя „непропорционално много“.
3. В ал. 4 думите „посочения електронен пощенски“ се заменят с „електронния“.
4. Създават се ал. 5-8:
„(5) С наредба по чл. 15г, ал. 3 се определят стандартни условия за повторно използване на информация от обществения сектор и за публикуване на информация от обществения сектор в отворен формат за търговски или нетърговски цели. Тези условия не могат да налагат ненужни ограничения върху възможностите за повторно използване или да ограничават конкуренцията.
(6) Организациите от обществения сектор предоставят за повторно използване информацията безусловно или при определени от тях условия в рамките на определените в наредбата по чл. 15г, ал. 3 стандартни условия.
(7) Информация, представляваща обект на интелектуална собственост, за която библиотеки, включително библиотеки на висши училища, музеи и архиви имат право на използване, се предоставя за повторно използване, ако такова повторно използване е разрешено от носителя на правата.
(8) Повторното използване на информация от архиви – документи от Националния архивен фонд се  извършва при условията и по реда на глава шеста „Достъп до документи и използването им“ от Закона за Националния архивен фонд и при спазването на този закон.“

Комисията подкрепя /не подкрепя/ текста на вносителя за §13.

§ 14. В чл. 41б:
1. Досегашният текст става ал. 1 и в нея се правят следните изменения и допълнения:
а) в т. 1 накрая се добавя „съгласно закон, устройствен акт или устав и/или акт, с който е възложена обществената задача“.
б) точка 4 се изменя така:
„4. собственост на училища, висши училища (с изключение на библиотеки на висши училища), научни и изследователски организации, включително организации, създадени за разпространение на резултати от научноизследователска дейност, и на културни организации с изключение на библиотеки, музеи и архиви;“
в) създават се т. 5-10:
„5. представляваща класифицирана информация;
6. съдържаща статистическа тайна, събирана и съхранявана от Националния статистически институт или от орган на статистиката;
7. съдържаща производствена или търговска тайна или професионална тайна по смисъла на закон;
8. за получаването на която заявителят трябва да докаже правен интерес съгласно закон;
9. представляваща части от документи, които съдържат само емблеми, гербове и отличителни знаци;
10. съдържаща лични данни, чието повторно използване представлява недопустим достъп или недопустима обработка на лични данни съгласно Закона за защита на личните данни.“
2. Създават се ал. 2-4:
„(2) В случаите по ал. 1 за повторно използване се предоставя само тази част от информацията, достъпът до която не е ограничен.
(3) При надделяващ обществен интерес организацията от обществения сектор предоставя за повторно използване информация, съдържаща производствена или търговска тайна. 
(4) В случаите по ал. 3 организацията от обществения сектор може да забрани повторното използване за търговски цели или по начин, който би довел до нелоялна конкуренция или до друго ограничаване на конкуренцията по смисъла на Дял втори от Закона за защита на конкуренцията. Организацията от обществения сектор не публикува частта от информацията, съдържаща производствена или търговска тайна, по реда на чл. 15 и чл. 15г, ал. 2.“

Предложение на народните представители Мартин Димитров и Петър Славов:
В § 14 се правят следните изменения и допълнения:
Текстът на чл.41б, ал.4, изр.2 се отменя

Комисията подкрепя /не подкрепя/ предложението.

§ 15. Член 41г се изменя така:
„Чл. 41г. Организациите от обществения сектор осигуряват условия за улеснено търсене на информация от обществения сектор, като поддържат и публикуват списъци с основни документи и съответните метаданни чрез различни механизми за онлайн достъп и в машинночетим формат или по друг подходящ начин. При възможност организациите от обществения сектор осигуряват условия за многоезично търсене на документи.“

Комисията подкрепя /не подкрепя/ текста на вносителя за §15.

§ 16. В чл. 41д се създават ал. 3-6:
„(3) Сключването на договор по ал. 1 е допустимо, когато предоставянето на изключително право на повторно използване е свързано с цифровизация на културни ресурси, при който срокът на действие не трябва да надвишава 10 години, а ако по изключение надвишава 10 години, срокът на договора се преразглежда на 11-ата година след влизането му в сила и на всеки следващи седем години.
(4) Разпоредбите на договора по ал. 3, свързани с предоставянето на изключителни права, се оповестяват публично. Организациите от обществения сектор предоставят данни за начина и критериите, по които е определен изпълнителят по този договор.
(5) Договорът по ал. 3 задължително включва правото на организацията от обществения сектор да получи безплатно копие от цифровизираните културни ресурси.
(6) След прекратяването на ползването на изключителните права по договора по ал. 3 копието по ал. 5 се предоставя за повторно използване.“

Комисията подкрепя /не подкрепя/ текста на вносителя за §16.

§ 17. В чл. 41е, ал. 1 се създава изречение второ: 
„Искането се счита за писмено и в случаите, когато е направено по електронен път на адреса на електронната поща по чл. 15, ал. 1, т. 4 или на портала по чл. 15г.“

Комисията подкрепя /не подкрепя/ текста на вносителя за §17.

§ 18. Член 41ж се изменя така:
„Чл. 41ж. (1) Информация от обществения сектор се предоставя за повторно използване безплатно или след заплащане на такса, която не може да надхвърля материалните разходи по възпроизвеждането и предоставянето на информацията.
(2) Принципът за определяне на таксата, посочен в ал. 1, не се прилага за таксите, събирани:
1. от организации от обществения сектор, които по силата на акта за възлагане на обществената задача са задължени да реализират приходи за покриване на значителна част от разходите, свързани с изпълнението на обществената задача; задължението за реализиране на приходи се определя предварително и се публикува по електронен път;
2. за повторната употреба на информация, по отношение на която организацията от обществения сектор е длъжна да реализира достатъчно приходи с цел покриване на значителна част от разходите, свързани със събирането, производството, възпроизвеждането и разпространението на информацията, съгласно закон или установената административна практика; задължението се определя предварително и се публикува по електронен път;
3. от библиотеки, включително библиотеки на висши училища, музеи и архиви.
(3) В случаите по ал. 2, т. 1 и 2 организацията от обществения сектор изчислява общите такси в зависимост от категориите и количеството данни, предоставени за повторно използване, в съответствие с обективни, прозрачни и проверими критерии, определени с методика, приета от Министерския съвет. Общият приход на обществената организация от доставяне и разрешаване на повторното използване на информацията за съответния счетоводен период не трябва да надвишава разходите по събирането, производството, възпроизвеждането и разпространението заедно с разумна възвръщаемост на инвестицията, изчислени в съответствие с приложимите за обществената организацията счетоводни принципи.
(4) В случаите по ал. 2, т. 3 общият приход от доставяне и разрешаване на повторното използване на информацията за съответния счетоводен период не трябва да надвишава разходите по събирането, производството, възпроизвеждането, разпространението, съхранението и придобиването на права за ползването на информацията заедно с разумна възвръщаемост на инвестицията, изчислени в съответствие с приложимите от обществената организация счетоводни принципи. 
(5) Размерът на таксите се определя:
1. за таксите, събирани от държавен орган – с тарифа, приета от Министерския съвет; 
2. за таксите, събирани от друга организация от обществения сектор – от ръководителя на организацията;
3. за таксите, събирани от общините – от общинския съвет, като определените такси не могат да надвишават таксите по т. 1. 
(6) Размерът на таксите, основата на която се изчисляват, взетите предвид фактори при изчисляването, както и всички допълнителни условия, ако има такива, се публикуват, включително по електронен път при наличието на интернет страница. При поискване се посочва и начинът, по който са изчислени тези такси, във връзка с конкретното искане за повторна употреба. 
(7) Сумите от такси за повторно използване на информация постъпват по бюджета на съответната организация от обществения сектор.
(8) Министерският съвет преразглежда на всеки три години методиката по ал. 3 въз основа на доклада по чл. 16а, ал. 1.
(9) Ако организация от обществения сектор по ал. 5, т. 2 и 3 не определи размер на таксите, организацията предоставя тази информация за повторно ползване безплатно или след заплащане на такса, определена с тарифата по ал. 5, т. 1.“

Предложение на народния представител Иван Вълков:
В §18 относно чл.41ж, ал.1 т.2 текстът на чл.41ж, ал.1 т.2 да приеме следната редакция:
„2. За повторното използване на информация, по отношение на която организацията от обществения сектор е длъжна да реализира достатъчно приходи с цел покриване на значително част от разходите, свързани със събирането, производството, възпроизвеждането и разпространението на информация, съгласно закон или установената административна практика; задължението се определя предварително и се публикува по електронен път;“

Комисията подкрепя /не подкрепя/ предложението.

§ 19. В чл. 41з ал. 1 се изменя така:
„(1) Ръководителят на организацията от обществения сектор или определено от него лице разглежда искането по чл. 41е в 14-дневен срок от постъпването му и взема решение за предоставяне или за отказ за предоставяне на информацията за повторно ползване, което съобщава на заявителя.“

Предложение на народния представител Иван Вълков:
§19 В чл.41з, ал.1 си изменя така:  
(1)	Ръководителят на организацията от обществения сектор или определено от него лице разглежда искането по чл.41е в 14- дневен срок от постъпването му и взема решение за предоставяне или за отказ за предоставяне на информация за повторно използване, което се съобщава на заявителя.“

Комисията подкрепя /не подкрепя/ предложението.

§ 20. В чл. 41и ал. 3 се изменя така:
„(3) Отказът по ал. 1 съдържа фактическото и правното основание за отказ, датата на вземане на решението и реда за неговото обжалване. Когато отказът е на основание чл. 41б, ал. 1, т. 2, организацията от обществения сектор посочва физическото или юридическо лице, което притежава правата, ако то е известно, или лицето, от което организацията от обществения сектор е получила информацията, и разрешението да я ползва. Библиотеките, включително библиотеките на висшите училища, музеите и архивите, не са задължени да посочват тези лица.“

Комисията подкрепя /не подкрепя/ текста на вносителя за §20.

§ 21. В чл. 42 се правят следните допълнения:
1. В ал. 1 след думите „обществена информация“ се добавя „или за повторно използване на информация“.
2. В ал. 2 след думите „обществена информация“ се добавя „или да предостави информация за повторно използване“.
3. В ал. 3 след думите „задълженията по“ се добавя „чл. 14, 15, 15а, 15б, 15в и“.
4. Създава се ал. 5:
„(5) За непредоставянето на информация за повторно използване се налага имуществена санкция от 50 до 200 лв.“

Комисията подкрепя /не подкрепя/ текста на вносителя за §21.

§ 22. В чл. 43, ал. 2, т. 4 след цифрата „4“ се добавя „и 5“.

Комисията подкрепя /не подкрепя/ текста на вносителя за §22.

§ 23. В § 1 се правят следните изменения и допълнения:
1. Точка 1 се изменя така:
„1. „Материален носител“ е всеки хартиен, технически, магнитен, електронен или друг носител независимо от вида на записаното съдържание - текст, план, карта, фотография, аудио, визуално или аудио-визуално изображение, файл и други подобни.“
2. В т. 4 се създава изречение трето: „Публичноправна организация е и библиотека на висши училища, обществена библиотека по смисъла на Закона за обществените библиотеки, музей или архив, чиято дейност се финансира със средства от държавния бюджет или от общинските бюджети.“
3. Създават се т. 7-15:
„7. „Машинночетим формат“ е електронен формат за данни, който е структуриран по начин, по който, без да се преобразува в друг формат, позволява софтуерни приложения да идентифицират, разпознават и извличат специфични данни, включително отделни факти и тяхната вътрешна структура.
8. „Отворен формат“ е електронен формат за данни, който не налага употребата на специфична платформа или специфичен софтуер за повторната употреба на съдържанието и е предоставен на обществеността без ограничения, които биха възпрепятствали повторното използване на информация.
9. „Портал за отворени данни“ е единна, централна, публична уеб-базирана информационна система, която осигурява публикуването и управлението на информация за повторно използване в oтворен, машинночетим формат заедно със съответните метаданни. Платформата е изградена по начин, който позволява цялостното извличане на публикуваната информация или на части от нея.
10. „Официален отворен стандарт“ е стандарт, който е установен в писмена форма и описва спецификациите за изискванията как да се осигури софтуерна оперативна съвместимост.
11. „Висше училище“ е училище по смисъла на чл. 17 от Закона за висшето образование.
12. „Метаданни“ са данните, описващи структурата на информацията – предмет на повторно използване.
13. „Интернет адрес“ е унифициран идентификатор на ресурси или унифициран локатор на ресурси.
14. „Платформа за достъп до обществена информация“ е единна, централна, публична уеб-базирана информационна система, която осигурява заявяване на достъп и публикуване на обществена информация.
15. „Архиви“ са централните държавни архиви и регионалните държавни архиви по отношение на съхраняваните от тях държавни архиви от Националния архивен фонд по чл. 6, ал. 1, т. 1 от Закона за Националния архивен фонд, както и публични институции по чл. 6, ал. 1, т. 2 и 3 от Закона за Националния архивен фонд по отношение на съхраняваните от тях архиви и архивни сбирки по чл. 33, ал. 1, т. 1, 6-8 и ал. 2 от Закона за Националния архивен фонд.” 

Предложение на народния представител Иван Вълков:
В § 23, с който се изменя и допълва §1, т.9 от Допълнителни разпоредби:
§1, т.9 изречение второ да се измени така:
„Порталът е изграден по начин, който позволява цялостното извличане на публикуваната информация или части от нея.“

Комисията подкрепя /не подкрепя/ предложението.

Предложение на народните представители Мартин Димитров и Петър Славов:
В § 1 от Допълнителни разпоредби се правят следните изменения и допълнения:
1. Точка 4 се изменя така:
Текстът „"Публичноправна организация" е юридическо лице, което независимо от неговия търговски или производствен характер е създадено с цел задоволяване на обществени интереси и за което е изпълнено някое от следните условия“ се заменя с „"Публичноправна организация" е юридическо лице, за което е изпълнено някое от следните условия:“
2. В §1, т.4 се създава нова буква „г” със следния текст:
„е с 50 или повече на сто държавно или общинско участие в капитала, както и неговите дъщерни, контролирани него  дружества или дружества, в които то има 50 или повече на сто участие в капитала”

3. В §1, т.4 се създава нова буква „д” със следния текст:
„в него е направена апортна вноска на държавно или общинско имущество или имущество на юридическо лице по б „г” по-горе, независимо от нейния размер и последващо отчуждаване на имуществото.”

Комисията подкрепя /не подкрепя/ предложението.
 
Допълнителна разпоредба

§ 24. Този закон въвежда разпоредбите на Директива 2013/37/ЕС на Европейския парламент и на Съвета от 26 юни 2013 година за изменение на Директива 2003/98/ЕО относно повторната употреба на информацията в обществения сектор.

Комисията подкрепя /не подкрепя/ текста на вносителя за §24.
Преходни и заключителни разпоредби

§ 25. Сключените до 17 юли 2013 г. договори за изключително предоставяне на информация от обществения сектор, които не отговарят на изискванията по чл. 41д, ал. 2-5, се прекратяват с изтичането на срока им, но не по-късно от 18 юли 2043 г.

Комисията подкрепя /не подкрепя/ текста на вносителя за §25.

§ 26. Министерският съвет:
1. В шестмесечен срок от обнародването на този закон в „Държавен вестник“ приема наредбата по чл. 15г, ал. 3 и тарифата по чл. 41ж, ал. 5, т. 1.
2. В срок до 1 януари 2016 г. създава платформата за достъп до обществена информация и осигурява възможност за подаване на заявления чрез нея.

Предложение на народния представител Иван Вълков:
В §26, т.2 да приеме следната редакция:
„2. В срок до 1 юни 2017 г. създава платформата за достъп до обществена информация и осигурява възможност за подаване на заявления чрез нея.“

Комисията подкрепя /не подкрепя/ предложението.

§ 27. Общинските съвети в шестмесечен срок от обнародването на този закон приемат и публикуват тарифите по чл. 41ж, ал. 5 т. 3.

Комисията подкрепя /не подкрепя/ текста на вносителя за §27.

§ 28. Администрацията на Министерския съвет изготвя първия доклад по чл. 16а, ал. 2 в срок до 18 юли 2017 г.

Комисията подкрепя /не подкрепя/ текста на вносителя за §28.

§ 29. (1) Органите на изпълнителната власт в срок 3 месеца от влизането в сила на закона публикуват:
1. информацията по чл. 15, ал. 1 при спазване на изискванията на чл. 15а, ал. 2;
2. информацията по чл. 15, ал. 4;
3. списъка по чл. 15а, ал. 3. 
(2) Организациите от обществения сектор, които не са органи на изпълнителната власт, публикуват:
1. информацията по чл. 15, ал. 4 – в тримесечен срок от влизането в сила на закона;
2. списъка по чл. 15а, ал. 3 – в шестмесечен срок от влизането на закона в сила.
(3) Задължените субекти по чл. 3, ал. 1 от 1 януари 2016 г. осигуряват възможност за подаване на заявления за достъп до обществена информация чрез платформата за достъп до обществена информация по чл. 15в.

Предложение на народния представител Иван Вълков:
§29 да се измени така:
§29 (1) Органите на изпълнителната власт в срок от 3 месеца от влизането в сила на закона публикуват:
1.	Информация по чл.15, ал.1 и ал.4, при спазване на изискванията по чл. 15а, ал.2 с изключение на информацията за таксите по чл. 41ж, която се публикува в срок до 1 месец след обнародването на тарифата по чл. 41ж, ал.5, т. 1 или публикуването на тарифата по чл. 41ж, ал. 5, т.3;
2.	Списъка по чл. 15а, ал.3
(2)	Организациите от обществения сектор, които не са органи на изпълнителната власт, публикуват информацията по чл. 15, ал.4 и тарифата по чл. 41ж, ал.5, т.2  в шестмесечен срок от влизането на закона в сила. 
(3)	Задължените субекти по чл.3, ал.1 от 1 юни 2017 г. осигуряват възможност за подаване на заявления за достъп да обществена информация чрез платформата за достъп да обществена информация по чл. 15в.“

Комисията подкрепя /не подкрепя/ предложението.

§ 30. Навсякъде в закона думите „лична информация“ се заменят с „лични данни“.

Комисията подкрепя /не подкрепя/ текста на вносителя за §30.

§ 31. Законът влиза в сила един месец след обнародването му в „Държавен вестник“ с изключение на:
1. параграф 5 относно чл. 15г, ал. 2, който влиза в сила девет месеца след обнародването, и  
2. параграф 5 относно чл. 15в и § 7 относно думите „или чрез платформата за достъп до обществена информация“, които влизат в сила 
на 1 януари 2016 г.

Предложение на народния представител Иван Вълков:
§31 да се измени така: 
§ 31 Законът влиза в сила един месец след обнародването му в „Държавен вестник“ с изключение на:
1.	Параграф 5 относно чл. 15г, ал.2, който влиза в сила девет месеца след обнародването и;
2.	Параграф 5 относно чл. 15в и §7 относно думите „или чрез платформата за достъп до обществена информация“, които влизат в сила на 1 юни 2017 г. 

Комисията подкрепя /не подкрепя/ предложението.